ΚΑΝΟΝΙΣΜΟΣ (ΕΚ) αριθ. 566/94 ΤΟΥ ΣΥΜΒΟΥΛΙΟΥ της 10ης Μαρτίου 1994 για την παράταση του κανονισμού (ΕΟΚ) αριθ. 792/93 για τη θέσπιση χρματοδοτικού μέσου συνοχής ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τον κανονισμό (ΕΟΚ) αριθ. 792/93 του Συμβουλίου της 30ής Μαρτίου 1993 για τη θέσπιση χρηματοδοτικού μέσου συνοχής (1), και ιδίως το άρθρο 11, την πρόταση της Επιτροπής, Εκτιμώντας: ότι θα πρέπει να εξασφαλισθεί η συνέχεια μεταξύ του χρηματοδοτικού μέσου συνοχής και του ταμείου συνοχής- ότι η συνέχεια αυτή μπορεί να είναι αποτελεσματική μόνον εάν τα κράτη μέλη-δικαιούχοι δεν έχουν τη δυνατότητα να ετοιμάσουν αρκετά νωρίς τα έργα- ότι, σύμφωνα με τα συμπεράσματα του Ευρωπαϊκού Συμβουλίου του Εδιμβούργου κατά το άρθρο 8 παράγραφος 3 του κανονισμού (ΕΟΚ) αριθ. 792/93, τα έργα που παρουσιάζονται πρέπει να είναι ικανοποιητικής κλίμακας ώστε να έχουν σημαντική επίπτωση στους τομείς της προστασίας του περιβάλλοντος ή της βελτίωσης της υποδομής των διευρωπαϊκών δικτύων μεταφορών- ότι θα πρέπει να δοθεί η δυνατότητα στα ενδιαφερόμενα κράτη μέλη να εκπληρώσουν το στόχο αυτό, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 11 του κανονισμού (ΕΟΚ) αριθ. 792/92, η ημερομηνία "1η Απριλίου 1994" αντικαθίσταται από την ημερομηνία "31 Δεκεμβρίου 1994". Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Μαρτίου 1994.

[Source: multi_eurlex | Tokens: 1416]